CELEX: 62012CN0297
Language: el
Date: 2012-06-18 00:00:00
Title: Υπόθεση C-297/12: Αίτηση για την έκδοση προδικαστικής αποφάσεως, την οποία υπέβαλε το Amtsgericht Laufen (Γερμανία) στις 18 Ιουνίου 2012 — Strafverfahren κατά Gjoko Filev και Adnan Osmani

18.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 250/10
            
         Αίτηση για την έκδοση προδικαστικής αποφάσεως, την οποία υπέβαλε το Amtsgericht Laufen (Γερμανία) στις 18 Ιουνίου 2012 — Strafverfahren κατά Gjoko Filev και Adnan Osmani
   (Υπόθεση C-297/12)
   2012/C 250/19
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Laufen
   
      Ποινική διαδικασία κατά
   
   Gjoko Filev, Adnan Osmani
   
      Άλλοι μετέχοντες στη διαδικασία: Staatsanwaltschaft Traunstein
   
      Προδικαστικά ερωτήματα
   
   
               1)
            
            
               Έχει το άρθρο 11, παράγραφος 2, της οδηγίας (1) την έννοια ότι απαγορεύεται στα κράτη μέλη να επιβάλλουν ποινικές κυρώσεις σε περίπτωση παραβάσεως διοικητικών αποφάσεων περί απελάσεως ή επαναπροωθήσεως στα σύνορα, όταν η απόφαση περί απελάσεως/επαναπροωθήσεως στα σύνορα έχει εκδοθεί πλέον των 5 ετών πριν την εκ νέου είσοδο;
            
         
               2)
            
            
               Έχει το άρθρο 11, παράγραφος 2, της οδηγίας την έννοια ότι απαγορεύεται στην Ομοσπονδιακή Δημοκρατία της Γερμανίας να επιβάλλει ποινικές κυρώσεις σε περίπτωση παραβάσεως διοικητικών αποφάσεων περί απελάσεως/επαναπροωθήσεως στα σύνορα, οι οποίες έχουν εκδοθεί πλέον των 5 ετών πριν από την έναρξη ισχύος του γερμανικού νόμου της 22ας Νοεμβρίου 2011 περί μεταφοράς της οδηγίας στο εσωτερικό δίκαιο;
            
         
               3)
            
            
               Συνάδει προς το δίκαιο της Ένωσης υπό την έννοια του άρθρου 11, παράγραφος 2, της οδηγίας, ρύθμιση κράτους μέλους, η οποία προβλέπει ότι αποφάσεις περί απελάσεως/επαναπροωθήσεως παράγουν κατ’ αρχήν αποτελέσματα άνευ χρονικού περιορισμού, εκτός αν ο ενδιαφερόμενος υποβάλει αίτηση για χρονικό περιορισμό[;] Ανταποκρίνεται ένας τέτοιος κανόνας στην αιτιολογική σκέψη 4 της οδηγίας υπό την έννοια μιας αποτελεσματικής πολιτικής περί επιστροφής μέσω σαφών, διαφανών και δίκαιων κανόνων;
            
         
               4)
            
            
               Έχει η οδηγία την έννοια ότι δεν μπορούν τα κράτη μέλη να χρησιμοποιούν εκ νέου τις αποφάσεις περί απελάσεως/επαναπροωθήσεως, οι οποίες, είχαν εκδοθεί προ 5 και πλέον ετών σε σχέση με την περίοδο κατά την οποία η οδηγία δεν είχε μεταφερθεί στο εσωτερικό δίκαιο, ως έρεισμα ποινικής διώξεως, όταν η απόφαση περί απελάσεως/επαναπροωθήσεως στηριζόταν σε ποινική καταδίκη;
            
         
      (1)  Οδηγία 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών (EE L 348, σ. 98).